*Šis straipsnis apie 2011 m. pilnametražį filmą. Apie 1972 m. Lietuvos televizijoje sukurtą mini TV serialą skaitykite straipsnyje Tadas Blinda (mini TV serialas).*

| ***Tadas Blinda: Pradžia*** |
| --- |
|  |
|  |
| Kilmės šalis | Lietuva |
| Režisierius | Donatas Ulvydas |
| Prodiuseris (-iai) | Žilvinas Naujokas |
| Scenaristas (-ai) | Jonas Banys |
| Kompozitorius | Kipras Mašanauskas |
| Vaidina | Mantas JankavičiusDainius KazlauskasVidas PetkevičiusAndrius Kaniava Donatas Banionis Agnė DitkovskytėTatjana LiutajevaAntanas Šurna |
| Metai | 2011 m. rugsėjo 20 d. |
| Žanras | Istorinis, veiksmo, nuotykių |
| Trukmė | apie 110 min. |
| Kalba | lietuvių |
| Biudžetas | apie 3 mln. litų |

**Tadas Blinda. Pradžia** – pirmas lietuviškas nuotykinis istorinis veiksmo filmas nepriklausomos Lietuvos istorijoje, paremtas R. Šavelio romanu „Tadas Blinda" ir prieš beveik 40 metų pasirodžiusiu mini TV serialu „Tadas Blinda". Filmo režisierius – Donatas Ulvydas, scenarijaus autorius – Jonas Banys, vyriausiasis kino operatorius – Ramūnas Greičius.

Filmo premjera įvyko 2011 m. rugsėjo 20 d. 2012 m. vasario mėn. filmas pradėtas platinti DVD ir Blu-ray diskais.

Filmas tapo brangiausia ir sėkmingiausia kino juosta nepriklausomos Lietuvos kino istorijoje. Filmo biudžetas siekė apie 3,5 mln. litų.[reikalingas šaltinis] Kino teatruose filmas surinko virš 3 mln. 700 000 Lt pajamų, jį pamatė per 300 000 žiūrovų. Tai taip pat yra pirmas lietuviškas nuotykinis filmas per daugelį metų. Šio filmo kūrėjai teigia,[reikalingas šaltinis] kad tai kinas, orientuotas į žiūrovą, ir yra profesionalaus lietuviško kino atgimimo vedlys.

Siužetas
--------

DĖMESIO: *toliau atskleidžiamos kūrinio detalės*

Filmas vaizduoja legendinio „svieto lygintojo" Tado Blindos jaunystę ir įvykius, sukrėtusius Žemaitiją 1863 m. sukilimo išvakarėse.

1861-ieji. Baudžiavos panaikinimą apraizgiusios politinės intrigos atokiame Žemaitijos kaime netikėtai virsta kautynėmis, kurioms vadovauja iš Sankt Peterburgo atsiųstas jaunas intrigantas, caro kariuomenės karininkas Janekas. Įsisukusios istorijos girnos įtraukia ir taikius baudžiauninkus, ir praeities vaiduoklių kankinamą dvarininką Bernardą Gruinių, ir jo gražiąją dukterį Kristiną.

Į veiksmų sūkurį netyčia patekusiam Tadui tenka atsisveikinti su nerūpestinga kasdienybe ir prisiimti atsakomybę ne tik už savo veiksmus, bet ir už mylimų žmonių gyvybes. Mėgindamas suvokti savo vietą žiaurioje tikrovėje, Tadas atranda vertybes, dėl kurių verta gyventi ir mirti. Kova už laisvę, teisingumą ir meilę prasideda. Taip gimsta legenda apie Tadą Blindą.

Aktoriai
--------

Filmo reklaminis plakatas.
*Aktorius – veikėjas*

* Mantas Jankavičius – Tadas Blinda
* Agnė Ditkovskytė – Kristina
* Mykolas Vildžiūnas – Janekas Razumovskis
* Vidas Petkevičius – Bernardas Gruinius
* Dainius Kazlauskas – Edmundas
* Tatjana Liutajeva – Konstancija
* Jokūbas Bareikis – Motiejus
* Antanas Šurna – Rotmistras Snegiriovas
* Andrius Kaniava – Adamas
* Donatas Banionis – Michailas Muravjovas

2010 m. gegužės 11 dieną filmo kūrėjai paskelbė visuotinę savanorių atranką nusifilmuoti „Tadas Blinda. Pradžia" masinėse scenose. Nurodoma, kad dalyvauti filmavime panoro daugiau nei 1000 vaikinų ir merginų.

Aktoriai buvo apmokyti kovos menų principų, norint, kad kovų scenos būtų kaip galima įspūdingesnės.

Muzika
------

Kompozitorius Linas Rimša – vienas žinomiausių populiariosios muzikos kūrėjų Lietuvoje.

Rinkodara
---------

### Reklama

Tado Blindos reklama, kurioje personažą vaidinantis aktorius dar neatskleistas.
Filmo kūrėjai įvykdė didžiausią visų laikų reklaminę kino kampaniją Lietuvos kino istorijoje.[reikalingas šaltinis] Filmo kūrėjų grupė aktyviai naudojosi Facebook tinklu skelbdama naujienas iš filmavimo aikštelės.

Kauno ir Šiaulių miestų prekybos centruose „Akropolis" 2010 m. gegužės 7 d. „Facebook" puslapyje buvo paskelbta apie eksponuojamas senąsias karietas, kurios buvo naudojamos šio filmo filmavime. Šios karietos buvo filmuotos ir mini seriale „Tadas Blinda" bei filme „Velnio nuotaka".

### Finansavimas

„Tadas Blinda. Pradžia" biudžetas siekė 3,5 mln. litų. Apie 70 % šios sumos finansavo Lietuvos Respublikos Kultūros ministerija.[reikalingas šaltinis]

2010 m. kovo mėnesį viena pagrindinių filmo rėmėjų tapo „Blindos" alų gaminanti bendrovė AB „Švyturys-Utenos alus". Prie filmo rėmimo taip pat prisidėjo AB „Lietuvos geležinkeliai" ir daugelis kitų įmonių bei privačių asmenų neabejingų lietuviškam kinui.

Įvertinimas
-----------

„Tadas Blinda. Pradžia" tapo komerciškai sėkmingiausiu filmu nepriklausomos Lietuvos istorijoje. Kino teatruose filmas surinko virš 3 mln. 700 000 Lt pajamų, jį pamatė per 300 000 žiūrovų.

Filmas buvo kritikų giriamas už įspūdingus Lietuvos gamtos vaizdus, tačiau susilaukė kritikos dėl turinio: esą didžiausia dalimi valstybės finansuotas filmas neturėjo būti pramoginio pobūdžio komercinė istorija apie plėšiką.

Galerija
--------

Filmavimo epizodai Renavo dvare (Mažeikių raj.):

* Tadas Blinda – Mantas JankavičiusTadas Blinda – Mantas Jankavičius
* Tadas Blinda ir Janekas – Mykolas VildžiūnasTadas Blinda ir Janekas – Mykolas Vildžiūnas
* Kristina – Agnė DitkovskytėKristina – Agnė Ditkovskytė
* Konstancija – Tatjana LiutajevaKonstancija – Tatjana Liutajeva
* Gruinius – Vidas PetkevičiusGruinius – Vidas Petkevičius
* Sniegirovas – Antanas ŠurnaSniegirovas – Antanas Šurna
* Filmavimo epizodaiFilmavimo epizodai
* 
* 
*

Išnašos
-------

1. ↑  „Rimanto Šavelio romano „Tadas Blinda" ekranizacija – jau kino teatruose". *Obuolys*. 2011-09-22. Suarchyvuotas originalas 2016-06-06. Nuoroda tikrinta 2016-06-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑   Donato Ulvydo asmeninis puslapis
3. ↑  „LTV palieka programų direktorius J.Banys". *delfi.lt*. 2009-12-01. Suarchyvuotas originalas 2016-03-19. Nuoroda tikrinta 2016-06-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „lfc.lt - Lietuvių filmų centras". *lfc.lt*. Suarchyvuotas originalas 2015-12-03. Nuoroda tikrinta 2016-06-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. 1 2  „Parduotuvėse pasirodę „Tadas Blinda. Pradžia" DVD ir „Blu-ray" - su kūrėjų staigmenomis". *delfi.lt*. 2012-02-22. Suarchyvuotas originalas 2016-06-06. Nuoroda tikrinta 2016-06-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  Facebook puslapis skelbiantis apie statistų atranką
7. ↑   Kovos apmokymų video iš Facebook
8. ↑
9. ↑  „veidas.lt tinklalapis". Nuoroda tikrinta 2012 m. balandžio 4 d..
10. ↑  „delfi.lt tinklalapis". Nuoroda tikrinta 2012 m. balandžio 4 d..